

 **REPUBLIKA HRVATSKA**

**OSJEČKO-BARANJSKA ŽUPANIJA**

 **OPĆINA JAGODNJAK**

 **NAČELNIK**

KLASA: 402-01/25-01/01

URBROJ: 2158-22-25-01-01

Jagodnjak, 02.01.2025.

Na temelju članka 7. Zakona o kulturnim vijećima i financiranju javnih potreba u kulturi („Narodne novine“ br. 83/22.) članka 10. Programa javnih potreba u kulturi („Službeni glasnik“ broj 11/2022. ) načelnica općine objavljuje

J A V N I P O Z I V

za prijavljivanje projekata za Program javnih potreba u kulturi

Općine Jagodnjak u 2025. godini

I.

Svrha ovog javnog poziva je prikupljanje prijedloga programa javnih potreba u kulturi na

području općine Jagodnjak za 2025. godinu (jednogodišnji programi). Javne potrebe u

kulturi čine kulturne djelatnosti, programi, akcije i manifestacije od interesa za općinu

Jagodnjak koji se sufinanciraju iz Proračuna Općine Jagodnjak.

Putem programa zadovoljenja javnih potreba u kulturi za 2025. godinu subvencioniraju se:

* 1. organizirani javni nastupi članova i sekcija kulturno-umjetničkog društva, te sudjelovanje na smotrama
	2. redovan rad sekcija kulturno- umjetničkog društva
	3. organiziranje literarnih večeri i nastupa kulturnih djelatnika

U Proračunu Općine Jagodnjak za 2025. godinu, osigurano je na 1006A100601, 43.330,00 eura namijenjenih financiranju javnih potreba u kulturi.

II.

Pravo podnošenja prijedloga na javni poziv imaju pravne ili fizičke osobe koje obavljaju

djelatnost iz područja kulture na području općine Jagodnjak.

Ukoliko se na javni poziv prijavljuje Udruga Prijavu programa i projekta na Javni natječaj može podnijeti Udruga koja je upisana u Registar udruga koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema Općini Jagodnjak te svim drugim davateljima financijskih sredstava iz javnih izvora.

III.

Programi se prijavljuju na propisanim obrascima ( isti kao i kod natječaja za financiranje udruga za opće dobro), koji čine sastavni dio ovog javnog poziva.

Obrasce je potrebno u cijelosti popuniti tiskano elektronskim putem sa svim podacima koji se traže.

Svaka prijava mora biti ovjerena i potpisana od odgovorne osobe.

Prijave se, na propisanim obrascima i s potrebnom dokumentacijom u zatvorenoj omotnici osobno predaju na sljedeću adresu:

OPĆINA JAGODNJAK

Jedinstveni upravni odjel

Borisa Kidriča 100

31324 Jagodnjak s naznakom ̋Za Javni poziv za prijavljivanje javnih potreba u kulturi –NE OTVARAJ ̋.

Rok za podnošenje prijave je 30 dana.

Udruge nezadovoljne odlukom o dodjeli sredstava ili odbijanju prijave imaju pravo prigovora sukladno Uputama za prijavitelje.

IV.

Poziv i dokumentacija za provedbu Natječaja iz točke III. objavljuje se u cijelosti na mrežnim stranicama Općine Jagodnjak ([www.jagodnjak.hr](http://www.jagodnjak.hr))

V.

Vrednovanje prijavljenih programa i projekata provodi stručno povjerenstvo .

VI.

Na temelju prijedloga stručnog povjerenstva, načelnik donosi odluku o dodjeli sredstava i sklapa ugovor o financiranju.

Na temelju Odluke iz stavka 1. ove točke Općina Jagodnjak će s nositeljem projekta sklopiti pojedinačne ugovore.

VII.

Odluka iz točke VI. bit će objavljena na mrežnim stranicama Općina Jagodnjak [www.jagodnjak.hr](http://www.jagodnjak.hr)

 Načelnica:

Danijela Mlinarević, v.r.